ନୂଆଦିଲ୍ଲୀ ୧୨।୦୨ଃ ଘର ଭିତରୁ ପାଞ୍ଚଜଣଙ୍କ ମୃତଦେହ ଉଦ୍ଧାର । ନୂଆଦିଲ୍ଲୀ ଭଜନପୁରା ଅଞ୍ଚଳରେ ଥିବା ଏକ ଘର ଭିତରୁ ପାଞ୍ଚଜଣଙ୍କ ମୃତଦେହ ଉଦ୍ଧାର ହୋଇଛି । ପୋଲିସ ଘଟଣାସ୍ଥଳରେ ପହଞ୍ଚି ତଦନ୍ତ ଜାରି ରଖିଛି ।
ସୂଚନାଯୋଗ୍ୟ ଯେ, ଭଜନପୁର ଅଞ୍ଚଳରେ ଏକ ଘର ଭିତରୁ ଗନ୍ଧ ବାହାରିଥିଲା । ଯାହାକୁ ଦେଖି ସ୍ଥାନୀୟଲୋକ ନିକଟସ୍ଥ ଘରୁକୁ ଯାଇଥିଲେ । ଘର ନିକଟରେ ସ୍ଥାନୀୟଲୋକ ଯିବାରୁ ଘର ଭିତରୁ ଅଧିକ ଗନ୍ଧ ବାହାରିଥିଲା । ଲୋକମାନ ତୁରନ୍ତ ପୋଲିସକୁ ଖବର ଦେଇଥିଲେ । ପୋଲିସ ଘଟଣାସ୍ଥଳରେ ପହଞ୍ଚି ମୃତଦେହକୁ ଜବତ କରିଛି । ଘଟଣାସ୍ଥଳରେ ଅଧିକ ତଥ୍ୟ ଅନୁଧ୍ୟାନ ପାଇଁ ସାଇଣ୍ଟିଫିକ୍ ଟିମ୍କୁ ଡକାଯାଇଛି । କିଛି ସମୟ ମଧ୍ୟରେ ଫରେନସିକ ଟିମ୍ ପହଞ୍ଚି ଛାନ୍ଭିନ୍ ମଧ୍ୟ ଆରମ୍ଭ କରିବ । ତେବେ ପୋଲିସ ଘଟଣାସ୍ଥଳରୁ ସମସ୍ତ ମୃତଦେହ ଜବତ କରି ଶବ ବ୍ୟବେଚ୍ଛଦ ପାଇଁ ପଠାଇଛି । ରିପୋର୍ଟ ଆସିବା ପରେ ମୃତ୍ୟୁର ସବିଶେଷ ତଥ୍ୟ ସାମ୍ନାକୁ ଆସିବ ବୋଲି ଜଣାପଡିଛି । ତେବେ ପୋଲିସର ପ୍ରାଥମିକ ତଦନ୍ତ ଏହା ହତ୍ୟାକାଣ୍ଡ ବୋଲି ସନ୍ଦେହ କରାଯାଉଛି ।
